I 551 invaderte göktürkene fra Sentral-Asia og beleiret Sinfestningen. Den klarte de ikke å ta og de gikk videre til Baegamfestningen. Kong Yangwon sendte general Go Heul og 10 000 soldater for å slå tilbake og drepte og fanget 1 000 av fienden. Samme år invaderte Silla og erobret ti distrikter i dagens Seoul. I 552 ble Janganfestningen bygd, og i 554 angrep Yangwons styrker Ungcheonfestningen i Baekje, uten å lykkes.